open-index/open-wikipedia-markdown huggingface dataset:
I Was Made for Lovin’ You

„**I Was Made for Lovin’ You**“ je skladba americkej hard rockovej skupiny Kiss, pôvodne vydaná z ich albumu *[[Dynasty]]* z roku 1979. Bola vydaná ako strana A ich prvého singla z albumu. Je to druhý singel skupiny, ktorý bol certifikovaný zlatou platňou s predajom nad 1 milión kópií. Singel bol dňa 16. augusta 1979 certifikovaný v USA platinovou platňou a dňa 1. augusta 1979 aj v Kanade. Strana B singla je skladba „Hard Times“, ktorú napísal Ace Frehley. Singel dosiahol 11. miesto v rebríčku Billboard Hot 100. Zo skladby sa stal veľký hit aj v Austrálii, kde dosiahla v roku 1979 1. miesto v rebríčku ARIA Charts. Skladba obsadila popredné priečky aj v rebríčkoch Západnej Európy; dostala sa do Top 20 vo Švédsku, Top 10 v Nórsku, 2. miesto obsadila v rebríčkoch vo Francúzsku, Nemecku, Švajčiarsku a Rakúsku. V Holandsku sa umiestnila na 1. mieste.

Keď v roku 1980 prišiel do skupiny Eric Carr hrávala sa skladba na koncertoch v značne rýchlejšom tempe, hlavne kvôli jeho schopnostiam rýchleho hrania na bicích. Smerom k Carrovým posledným rokom života, sa skladba hrávala v pôvodnom tempe tak, ako štúdiová verzia, ale s viac rockovým a menej discovým nádychom. Hranie skladby počas vystúpenia *[[Kiss Symphony: Alive IV]]* v Melbourne, sprevádzal orchester Melbourne Symphony Orchestra, ktorý mal masky v štýle skupiny Kiss.

## Coververzie
Veľa interpretov vytvorilo coververzie skladby „I Was Made for Lovin’ You“, vrátane Ankie Bagger, Wink, Chill, Dave Rodgers, Scooter, Heart Attack, Embraze, Queen of Japan, Anna Vissi, Faster Pussycat, Cactus Jack, Maria Mena, Paulina Rubio, the Indigo, Gioia Bruno, Dax Riders, Maki Nomiya, Belladonna a Seduced by Suicide.

## Zoznam skladieb

## Zostava
* Paul Stanley – spev, rytmická gitara
* Gene Simmons – basová gitara
* Ace Frehley – sólová gitara
* Peter Criss – bicie

## Pozície v rebríčkoch

## Referencie

## Externé odkazy

Kategória:Piesne z 1979
Kategória:Single z 1979
Kategória:Piesne skupiny Kiss
Kategória:Single skupiny Kiss
Kategória:Disko piesne
Františkánska korunka

[náhľad|[Ruženec (retiazka)|Ruženec pre modlitbu františkánskej korunky]]
**Františkánska korunka** alebo **sedemradostný ruženec** je rímskokatolícka modlitba, ktorá sa modlí na ruženci.

Pôvod tejto modlitby podľa legendy siaha do obdobia okolo roku 1420.

Táto korunka pozostáva zo 7 desiatkov a obsahuje tieto tajomstvá: zvestovanie, navštívenie Alžbety, narodenie Pána, návšteva mudrcov, nájdenie v chráme, zmŕtvychvstanie, nanebovzatie a korunovanie Panny Márie.

## Pozri aj
* Ruženec (modlitba)

## Externé odkazy
* Františkánsky (sedemradostný) ruženec 

## Iné projekty

Kategória:Kresťanské modlitby
Kategória:Ruženec
2011 CQ1

**2011 CQ<sub>1</sub>** je malý 1,3 metrový asteroid, ktorý bol objavený 4. februára 2011. V deň objavu tesne preletel okolo Zeme vo výške asi 5 500 kilometrov. Zem by však neohrozil, pravdepodobne by sa rozpadol ešte v atmosfére.

## Iné projekty

## Zdroj

## Externé odkazy

Kategória:Blízkozemské planétky
Kategória:Astronomické objekty objavené v roku 2011
Kontrabas

**Kontrabas** je najväčší sláčikový hudobný nástroj. Má hlboký tónový rozsah. Má široké využitie v modernom symfonickom orchestri ale aj v džeze a aj v hudobných žánroch ako rock and roll, rockabilly/psychobilly, folk a iné.

## Referencie

## Iné projekty

Kategória:Sláčikové nástroje
Cesta I. triedy 59 (Česko)

**Cesta I. triedy 59** je česká cesta I. triedy, ktorá začína v Ostrave na križovatke s cestou I/11 a pokračuje cez Orlovú do Karvinej, kde končí na križovatke s cestou I/67.

## Pozri aj
* Zoznam ciest I. triedy v Česku

## Zdroj
* www.rsd.cz 

59
Ferhát Abbás

**Ferhát Abbás** (* 24. august 1899, Taher, Alžírsko† 24. december 1985, Alžír, Alžírsko) bol alžírsky politik a bojovník za jeho nezávislosť. Bol jedným z autorov *Manifestu alžírskeho ľudu*, v rokoch 1946 – 1956 predseda Demokratického zväzu alžírskeho manifestu, ktorého cieľom bola nezávislosť Alžírska od Francúzska a v rokoch 1958 – 1961 predseda exilovej dočasnej vlády. Patril k umiernenému krídlu, akceptovanému Západom. Po získaní nezávislosti v júli 1962 bol krátky čas predsedom Národného zhromaždenia, na protest proti nedemokratickému vývoju v krajine odstúpil a bol niekoľkokrát v domácom väzení.

## Zdroje
* 

## Iné projekty

Kategória:Alžírski politici
Cesta I. triedy 62 (Česko)

**Cesta I. triedy 62** je česká cesta I. triedy, ktorá začína v Ústí nad Labem na križovatke s cestou I/30 a vedie údolím Labe cez Děčín (križuje I/13) na hraničný priechod Hřensko.

## Pozri aj
* Zoznam ciest I. triedy v Česku

## Zdroj
* www.rsd.cz 

62
Jack Swagger

**Jacob "Jake" Hager, Jr.**, známy pod prezývkou **Jack Swagger** (* 24. marec 1982) je americký profesionálny wrestler, ktorý pôsobí v asociácii WWE v rosteri RAW. V minulosti sa venoval zápaseniu.

## Iné projekty

## Externé odkazy
*WWE profil

Kategória:Narodenia v 1982
Kategória:Žijúci ľudia
Kategória:Wrestleri
Cesta I. triedy 60 (Česko)

**Cesta I. triedy 60** je česká cesta I. triedy, ktorá začína v Jeseníku na križovatke s cestou I/44 a vedie cez Lipovú-lázně, Žulovú a Javorník na hraničný prechod do Poľska.

## Pozri aj
* Zoznam ciest I. triedy v Česku

## Zdroj
* www.rsd.cz 

60
Grécka kolonizácia

[náhľad| [Fenická kolonizácia|fenické kolónie grécke kolónie]]
**Grécka kolonizácia** bola kolonizačná činnosť gréckych obcí (najmä tých, ktoré vytvárali polis) v Stredomorí a Čiernomorí v priebehu 8.6. storočia pred Kr., ktorá bolo podnietená hlavne snahou získať novú poľnohospodársku pôdu, nakoľko v mnohých obciach dochádzalo k preľudneniu. V niektorých prípadoch bola motívom aj nespokojnosť s pomermi v rodnej obci.

Gréci zakladali kolónie (), ktoré boli – s výnimkou aténskych klérúchií () – nezávislé od svojich materských obcí, s ktorou ich spájali najmä náboženské kulty a spoločný dialekt. Ak neskôr občania kolónie sami zakladali novú kolóniu, spravidla požiadali materskú obec o vyslanie niekoho zo svojich významných občanov do čela nových osadníkov.

## Príčiny kolonizácie
Príčiny tzv. veľkej gréckej kolonizácie boli rôzne: v prvom rade to bol relatívny nedostatok pôdy. Od polovice 8. storočia pred Kr. narastal počet obyvateľov v Grécku, okrem toho veľkú časť pôdy sústreďovala vo svojich rukách aristokracia. V tomto období sa v Grécku rozvíjala remeselná výroba, ale v Grécku bol nedostatok surovín (predovšetkým chýbali kovy), preto osídľovali Gréci územia, kde sa nachádzali kovové rudy. S rozvojom remesiel súviselo aj hľadanie odbytísk. Takisto sa zvyšovalo politické napätie v najvyspelejších mestských štátoch (rodová aristokracia na jednej strane proti remeselníkom a obchodníkom na druhej strane), pričom porazená strana sa obyčajne vysťahovala a založila nové mesto.

## Prvá vlna kolonizácie
Prvá vlna kolonizácie prebiehala súčasne s usadzovaním sa Grékov na Balkánskom polostrove smerom na Východ na západnom pobreží Malej Ázie. Jednotlivým kmeňom v Grécku zodpovedalo aj osídlenie od severu na juh: najsevernejšie sa usadili Aitóli, v strednej časti Ióni (tzv. Iónia) a najjužnejšie sa usadili Dóri. Tieto oblasti však osídľovali Gréci aj neskoršie.

## Druhá vlna kolonizácie
Takzvaná „Veľká kolonizácia“ už prebiehala v celom Stredomorí aj v oblasti Čierneho mora. Datuje sa zhruba medzi rokmi 755 – 535. Grécke mestá vtedy kolonizovali oblasti ako južná Galia (založenie Marseille), južné Taliansko a Sicília (Veľké Grécko), Kyrenaiku a Čierne more (Tauris, Kolchis). Existovali dva typy kolónií: *apoikiai* a *emporia*. Prvé boli mestské štáty samy o sebe, druhé len grécke obchodné kolónie.

## Dôsledky
Na jednej strane podporila kolonizácia šírenie helenizmu a rozmach gréckeho obchodu. Na druhej strane došlo k prílivu lacného tovaru a potravín na grécku pevninu a masovému upadaniu obyvateľstva gréckych poleis do dlhového otroctva, čo viedlo k zväčšovaniu sociálneho napätia.

## Pozri aj
* fenická kolonizácia
* rímska kolonizácia

## Referencie

## Externé odkazy
*  Interaktívna mapa gréckej kolonizácie 
* Veľká grécka kolonizácia na PF UK 

## Zdroj

Kategória:Staroveké Grécko
Chádža Ahmad Abbás

**Chádža Ahmad Abbás** (* 7. jún 1914, Pánípat, India† 1. jún 1987, Bombaj) bol indický spisovateľ, novinár, scenárista a filmový režisér. Jeho diela sa venovali najchudobnejším vrstvám indického obyvateľstva. Od roku 1958 člen Svetovej rady mieru.

## Zdroje
* 
*

Kategória:Indickí spisovatelia
Kategória:Indickí novinári
Kategória:Indickí filmoví scenáristi
Kategória:Indickí filmoví režiséri
Diadochovia

**Diadochovia** sú nástupcovia Alexandra Veľkého, ktorí si medzi sebou v rokoch 322 – 301 pred Kr., počas tzv. vojen diadochov rozdelili Alexandrovu ríšu. Boli to prevažne Alexandrovi spoločníci a generáli, ktorí po jeho smrti najprv dostali na starosť jednotlivé provincie. Pôvodne len ako správcovia území, ktoré mal zdediť Alexandrov syn Alexander IV. Aigos. Ten bol však len dieťaťom a spoluvládca Filip III. Arrhidaios nebol dostatočne silnou osobnosťou, aby ríšu udržal pohromade. Diadochovia sa preto rýchlo zmenili na suverénnych vladárov, ktorí medzi sebou začali bojovať o moc. Tí, ktorí dokázali uhájiť alebo dokonca rozšíriť svoje územia, prijali titul kráľa a založili nástupnícke kráľovstvá a vlastné dynastie.

; Seleukos I. Nikator: zakladateľ Seleukovskej dynastie.

; Ptolemaios I. Sótér: zakladateľ Ptolemaiovskej dynastie vládnucej v Egypte.

; Antigonos Monofthalmos: najstarší a dlhú dobu najmocnejší zo všetkých diadochov, zakladateľ Antigonovskej dynastie.

; Lysimachos: vládol v Trácii a Malej Ázii, po jeho smrti si kráľovstvo rozdelili Seleukovci a Ptolemaiovci.

; Kassandros: syn Antipatra, vládol v Macedónii.

; Démétrios Poliorkétés: syn Antigona, nevládol samostatne žiadnemu väčšiemu územiu.

## Pozri aj
*Dejiny Grécka
*Staroveké Grécko
*Helenizmus
*Vojny diadochov

## Iné projekty
Fanariot

**Fanarioti** (*[[grécke jazykya|gr.]] Φαναριώτες - Fanariotes, [[rumunčina|rum.]] Fanarioţi, [[bulharčina|bul.]] Фaнариоти* - Fanarioti) sú:
*a) grécki obyvatelia Fanaru (prípadne celého Konštantínopolu/Istanbulu)
*b) všetci Gréci v službách Osmanskej ríše (pôvodne najmä šľachtici z Fanaru)

Fanarioti vo význame b boli vplyvná grécka diaspora, vrátane helenizovaných Rumunov, Arumunov a ortodoxných Albáncov. Ich centrom sa stala vtedajšia prominentná konštantínopolská štvrť Fanar (*slovensky: maják*), kde mal svoje sídlo aj ekumenický patriarcha. Medzi fanariotmi boli aj potomkovia byzantskej aristokracie.

Fanarioti sa už od 17. storočia postupne presadzovali v štátnej správe Osmanskej ríše, najviac vo Valašsku a Moldavsku, kde zastávali významné úrady. Vo svojich rukách však mali, spoločne s ostatnými miestnymi Grékmi aj celkový obchod Konštantínopola. Rodiny fanariotov boli medzi sebou sobášne prepojené. Väčšina z nich stála v opozícii voči gréckemu povstaniu, ktoré prepuklo v 20. rokoch 19. storočia. Dôvodom tohto postoja bol strach zo zhoršenia postavenia gréckeho živlu v rámci Osmanskej ríše. Napriek tomu sa hlavne mladší členovia Fanariotov k tomuto povstaniu aktívne pripojili a v rámci tajného spolku Filiki Eteria sa zúčastnili aj jeho prípravy (napr. Alexandros Ypsilantis a Dimitrios Ypsilantis či Alexandros Mavrokordatos). Alexandros Ypsilantis stál na čele vôbec prvého veľkého protiosmanského povstania vo Valašsku, zatiaľ čo jeho brat Dimitrios patril medzi najvplyvnejších generálov a politikov počas gréckeho povstania. 

Priezviská hlavných fanariotských rodov:
* Argyropoulos, pôvodný byzantský rod
* Filantropenos, pôvodný byzantský rod
* Kallimachos (*Călmaşu*), pôvodne bojarský helenizovaný rod z Moldavska 
* Kantakuzinos, byzantský rod pôvodne zo Smyrny
* Karatheodoros, pôvodom z Východnej Trácie, do tohto rodu patrí aj grécky premiér Antonis Samaras
* Karatzas (Caragea), byzantský rod 
* Gikas (*Ghica*, *Ghyka* či *Ghika*), pôvodom z Epiru, pôvod bol buď grécky, alebo arumunský, či albánsky.
* Kavadas (Kavvadas), pôvodom z ostrova Chios 
* Komninos (Komnenos), potomkovia byzantskej cisárskej dynastie 
* Manos, pôvodom Gréci z mesta Kastoria
* Mavrokordatos (*Mavrocordat*), pôvodom z ostrova Chios
* Mavrogenis (*Mavrogheni*)
* Mourousis (*Moruzi*), pôvodom byzantský rod z mesta Trapezunta
* Musuros, pôvodom z Kréty
* Paleologos, potomkovia poslednej byzantskej cisárskej dynastie
* Racovitzas (*Racoviţă*), helenizovaný valašský šľachtický rod 
* Rosettis (*Ruset* či *Russeti*) 
* Sutzos (*Suţu* či *Sutzu*), pôvodom Arumuni z Epiru
* Ypsilantis (*Ipsilanti*), Gréci pôvodom z Trapezunty 
* Vacarescu (*Vakareskos*), helenizovaný valašský rod

## Literatúra
* 

## Externé odkazy
* Profil fanariota Alexandrose Ypsilanty.

## Zdroj

Kategória:Dejiny Turecka
Kategória:Dejiny Grécka
Kategória:Dejiny Rumunska
Kategória:Dejiny Albánska
Kategória:Osmanské Grécko
Kategória:Dejiny Moldavska
Európska futsalová únia

**Európska futsalová únia** (, skr. **UEFS**) je európska športová organizácia pre sálový futbalfutsal. Únia bola založená v roku 1988 a v roku 2013 združuje 34 národných futsalových zväzov. Sídli v Moskve, v Rusku, a jej prezidentom je Rus Valerij Achumjan. UEFS je jednou z štyroch členských konfederácií Svetovej futsalovej asociácie (AMF).

## Členské federácie
;Riadni členovia

;Pridružení členovia

;Čakatelia na členstvo

## Podujatia
### Národné tímy
* Majstrovstvá Európy UEFS alebo Eurofutsal
* Majstrovstvá Európy UEFS do 21 rokov  

### Kluby
* Európsky pohár majstrov UEFS (muži, ženy)
* Pohár UEFS (muži, ženy)
* Európsky pohár majstrov veteránov UEFS

## Pozri aj
* Svetová futsalová asociácia
* UEFA 

## Externé odkazy
* Oficiálna stránka UEFS  /
* Futsalový blog 

Kategória:Sálový futbal
Futsal
Kategória:Organizácie založené v 1988
Kategória:Medzinárodné futsalové zväzy
Klaksvík

**Klaksvík ** () je druhé najväčšie mesto na Faerských ostrovoch. Leží na ostrove Borðoy, ktorý je jedným z najsevernejších Faerských ostrovov. Klaksvik je dôležitým prístavom s rozvinutým rybárskym priemyslom a modernou rybárskou flotilou. S otvorením Leirvického tunela pod morom Norðoyatunnilin v apríli 2006 je mesto spojené s pevninou a teraz môže byť považované za jeden zo hlavných prístavov Faerských ostrovov.

## História
Prvé osídlenie sa datuje ešte do Vikingskej doby. Pôvodne tvorili Klaksvik len štyri farmy. Neskôr sa z nich stali  dediny Vágur, Myrkjanoyri a Gerðar Uppsalar, ktoré nakoniec vytvorili v roku 1938 mesto Klaksvík. Jeho rozvoj začal po založení centrálneho skladu pre všetky severné Faerské ostrovy. Postupne sa stalo z Klaksviku moderné mesto a kultúrne a obchodné centrum pre severné ostrovy a Faerské ostrovy ako celok.

## Budovy a stavby
### Pivovar
Pivovar Föroya Bjoren Klaksvík na Faerských ostrovoch je rodinný pivovar, založený v roku 1888. Od jeho začiatku je jeho symbolom baran. Od augusta 2007, kedy spoločnosť Restorffs Bryggjarí skrachovala, je Föroya Bjoren jediným výrobcom piva a nealkoholických nápojov na ostrovoch.

### Kostol
Christianskirkjan bol postavený v roku 1963. Je to prvý kresťanský kostol v Škandinávii postavený v staronórskom štýle. Kostol má najlepšiu akustiku na Faerských ostrovoch vďaka otvorenej strešnej konštrukcii. Je zasvätený pamiatke námorníkov, ktorí prišli o život počas druhej svetovej vojny.

## Kultúra
V Klaksvíku sa koná Summarfestivalurin, najväčší hudobný festival na Faerských ostrovoch.

## Partnerské mestá
*  – Murmansk, Rusko
*  – Wick, Škótsko
*  – Sisimiut, Grónsko
*  – Kópavogur, Island
*  – Trondheim, Nórsko
*  – Norrköping, Švédsko
*  – Tampere, Fínsko
*  – Grenaa, Dánsko
*  – Odense, Dánsko

## Galéria

Súbor:Klaksvik, Faroe Islands.jpg|Klaksvík
Súbor:Shipyard in klaksvik, faroe islands.jpg|Lodenice v Klaksvíku
Súbor:Harbour of klaksvik, faroe islands.jpg|Prístav v Klaksvíku, v pozadí ostrov Kunoy
Súbor:KlaksvikChurch.JPG|Christianskirkjan


## Iné projekty

## Zdroj


Kategória:Sídla na Faerských ostrovoch
Filiki Eteria

thumb|Nový člen spoločnosti skladá prísahu
**Filiki Eteria** alebo **Filiké Hetairia** (iné názvy: **Spoločnosť priateľov, Združenie priateľov, Spolok priateľov, Priateľská spoločnosť, Priateľské združenie**; po novogrécky: Φιλική Εταιρεία – Filiki Eteria alebo Εταιρεία των Φιλικών – Eteria ton Filikon, staršia gréčtina: Φιλική 'Εταιρια – Filiké Hetairia) bola hetairia (tajná organizácia) pracujúca začiatkom 19. storočia na zvrhnutí osmanskej správy v Grécku a vytvorení samostatného gréckeho štátu. 

Členmi tohto združenia boli hlavne mladí fanariotskí Gréci z Ruska a ľudoví náčelníci z vtedajšieho Grécka. Jedným z vodcov organizácie bol aj Alexandros Ypsilantis. Snaha *Filiki Eterie* bola korunovaná úspechom – roku 1821 povstalo grécke obyvateľstvo proti osmanskej nadvláde a o desať rokov neskôr bol veľmocmi uznaný samostatný grécky štát ako nové Grécke kráľovstvo.

## Pozri aj
*Dejiny Grécka
*Grécke povstanie
*Fanarioti

## Zdroj

Kategória:Dejiny Grécka
Kategória:Tajné spoločnosti
Cesta I. triedy 63 (Česko)

**Cesta I. triedy 63**, pôvodne **Rýchlostná cesta R63** () je česká cesta I. triedy, ktorá začína v Bystřanoch na križovatke s cestou I/8 a vedie do Řehlovíc. Plní funkciu privádzača na diaľnicu D8 smerom z Teplic. Mala byť prečíslovaná aj na rýchlostnú cestu R13. Prechádza po nej medzinárodná cesta E442.

## Pozri aj
* Zoznam ciest I. triedy v Česku

## Externé odkazy
* Rýchlostná cesta R63

## Zdroj
* www.rsd.cz 

63
Cesta I. triedy 61 (Česko)

**Cesta I. triedy 61** je česká cesta I. triedy, ktorá začína v Makotřasoch na križovatke s cestou I/7 a vedie cez Kladno a Malé Přítočno na križovatku s cestou I/6 a E48, kde končí. 

## Pozri aj
* Zoznam ciest I. triedy v Česku

## Zdroj
* www.rsd.cz 

61
Cesta I. triedy 64 (Česko)

**Cesta I. triedy 64** je česká cesta I. triedy, ktorá začína v meste Františkovy Lázně na križovatke s cestou I/21 a E49 a cez Hazlov a Aš vedie na štátnu hranicu, kde končí. 

## Pozri aj
* Zoznam ciest I. triedy v Česku

## Zdroj
* www.rsd.cz 

64
Ceruzkový článok

**Ceruzkový článok** (iné názvy: **ceruzkový monočlánok**, **ceruzková batéria**, hovorovo **ceruzková baterka**; jazykovo nevhodne: **tužkový (mono)článok, tužková batéria, tužková baterka**; nabíjateľný aj **ceruzkový [[akumulátor]]**, jazykovo nevhodne **tužkový akumulátor**) je skôr hovorové označenie monočlánku (batérie) v tvare tyčinky, presnejšie to môže byť:
*v užšom zmysle: článok AA
*v širšom zmysle: článok AA a články podobného tvaru, najmä článok AAA a článok AAAA a ďalšie
Cesta I. triedy 65 (Česko)

**Cesta I. triedy 65** je česká cesta I. triedy, ktorá vytvára dopravné napojenie mesta Jablonec nad Nisou na cestu I/35 a E442, vedúcu z Prahy do Liberca. Začína na križovatke s cestou I/14 a cez Rychnov u Jablonce nad Nisou vedie k obci Jeřmanice, kde na križovatke s I/35 končí. 

## Pozri aj
* Zoznam ciest I. triedy v Česku

## Zdroj
* www.rsd.cz 

65
Inachos

**Inachos** môže byť:
* riečny boh a prvý kráľ Argu, pozri Inachos (mytológia)
* v gréckej mytológii sikyónsky kráľ, pozri Inachos (Sikyón)
* rieka v Grécku:
** na Peloponézskom polostrove v Grécku, pozri Inachos (Argos)
** v strednom Grécku, prítok rieky Sperchios, pozri Inachos (Fthiótida)
** v gréckej provincii Etólia-Akarnania, pozri Inachos (Etólia-Akarnania)
* staroveká grécka obec na Kréte, dnes obec Tsoutsouros, pozri Inachos (Kréta)
Cesta I. triedy 68 (Česko)

**Cesta I. triedy 68** je česká cesta I. triedy, ktorá začína pri obci Třanovice na križovatke s diaľnicou D48 a E462 a vedie cez Třinec a Jablunkov na štátnu hranicu so Slovenskom, odkiaľ pokračuje ako slovenská cesta I/11. Celková dĺžka je 31,881 km a v úseku Třanovice – Bystřice (16,438 km) je označená ako cesta pre motorové vozidlá. V celej dĺžke je súčasťou cesty E75.

## Dejiny
Pôvodne cesta začínala na križovatke s diaľnicou D48 pri obci Horní Tošanovice a cez Hnojník viedla ku križovatke Nebory s cestou I/11. Jej dĺžka bola 7,5 km.

Slávnostný začiatok výstavby štvorprúdovej preložky cesty prebehol 6. novembra 2019, do prevádzky bola v polovičnom profile uvedená 28. marca 2023,  úplné sprevádzkovanie nastalo 21. augusta 2023. Táto preložka bola pôvodne súčasťou plánovanej rýchlostnej cesty R67 (Bohumín (D1) – Havířov – Třanovice (D48) – Třinec – Slovensko), po zrušení kategórie rýchlostných ciest je v tomto úseku plánovaná výstavba cesty I/68 v parametroch cesty pre motorové vozidlá.

V priebehu roka 2023 sa súčasťou cesty stal aj úsek Nebory – štátna hranica, ktorý dovtedy tvoril súčasť cesty I/11.

## Pozri aj
* Zoznam ciest I. triedy v Česku

## Referencie

## Zdroj
* www.rsd.cz 

68
Cesta I. triedy 69 (Česko)

**Cesta I. triedy 69** je česká cesta I. triedy, ktorá začína vo Vsetíne na križovatke s cestou I/57 a cez Liptál vedie do Vizovíc, kde končí na križovatke s cestou I/49. 

## Pozri aj
* Zoznam ciest I. triedy v Česku

## Zdroj
* www.rsd.cz 

69
AFL Europe

**AFL Europe** je európska športová organizácia pre austrálsky futbal. Federácia bola založená v roku 2010 a v súčasnosti (2011) združuje 19 národných zväzov austrálskeho futbalu. Sídli v Frankfurte nad Mohanom, v Nemecku. 

## História
Počas posledných 10 rokov vzrástol záujem o austrálsky futbal v Európe. Najprv v roku 2005 vznikla *[[Aussie Rules Europe]]*, ktorá však nebola zastrešujúcou európskou organizáciou, ale slúžila iba na propagovanie austrálskeho futbalu v Európe. S pomocou nej však vzniklo prvé európske vrcholné podujatieEurópsky pohár. Prvé rokovania o založení strešnej organizácie padli na konferencii v chorvátskom Záhrebe v roku 2009 pri príležitosti Európskeho pohára 2009. V januári 2010 na konferencii vo Frankfurte nad Mohanom aj pri účasti zástupcov AFL (austrálsky národný zväz austrálskeho futbalu) došlo k založeniu *European Australian Football Association (EAFA)*. AFL sa zaviazala podporiť asociáciu aj finančnými príspevkami. Na konferencii v talianskom Parabiago v októbri 2010 je asociácia premenovaná na *AFL Europe*.

## Členské federácie
**Riadni členovia**

1 Len anglické kluby

**Čakatelia na členstvo**

## Podujatia
### Národné tímy
* Majstrovstvá Európy 
* Stredoeurópske majstrovstvá
* Európsky pohár *(zaniknutý)*

## Pozri aj
* Medzinárodná rada austrálskeho futbalu
* Majstrovstvá Európy v austrálskom futbale 
* Európsky pohár v austrálskom futbale

## Externé odkazy
* Oficiálna stránka AFL Europe  

Kategória:Austrálsky futbal
Austrálsky futbal
Kategória:Organizácie založené v 2010
Cesta I. triedy 71 (Česko)

**Cesta I. triedy 71** je česká cesta I. triedy, ktorá začína v meste Uherský Ostroh na križovatke s cestou I/55 a cez Blatnice pod Svatým Antonínkem (križuje I/54) vedie na hraničný prechod Velká nad Veličkou–Vrbovce, kde končí a kde na ňu nadväzuje slovenská cesta II/499. 

## Pozri aj
* Zoznam ciest I. triedy v Česku

## Zdroj
* www.rsd.cz 

71
Norðoyri

**Norðoyri** (dánsky: Nordøre) je dedina na Faerských ostrovoch na severnom ostrove Borðoy. Patrí k mestu Klaksvík.

## Dejiny
Prvá písomná zmienka je z roku 1584, ale vykopávky v Islendingatoftir, niekoľko kilometrov južne od Norðoyri ukázali, že toto miesto bolo osídlené už v časoch Vikingov. V blízkosti týchto vikingských hrobov bol 12. marca 1745 zničený statok snehovou lavínou. Presne o 20 rokov neskôr túto farmu stretol rovnaký osud. Jej ruiny sú viditeľné dodnes. V roku 1945 tu bol umiestnený pomník, ktorý pripomína tieto tragické udalosti. 

## Obyvateľstvo
V posledných 25 rokoch vzrástol počet obyvateľov, pričom nepochybným faktorom bola blízkosť obce s mestom Klaksvík. V roku 1985/86 na tomto mieste žilo iba 15 ľudí. Potom, v rokoch 1988 až 1991 sa počet obyvateľov náhle strojnásobil až na 60 obyvateľov, za posledných 5 rokov rastie pomaly, pohybuje sa na úrovni okolo 90. 1. januára 2011 v dedine žilo 93 obyvateľov.

## Matraské zápisky
V roku 1813 Samuel Michael Matras, šerif severných ostrovov, začal zapisovať rôzne údaje súvisiace s prevádzkou farmy (sušenie sena a obilia, rast obilia či zemiakov) do denníka. Keď Samuel zomrel v roku 1857,  v zápiskoch pokračoval jeho syn Albert Josias Michael (1815 – 1889) a napokon jeho syn Samuel Michael, ktorý pokračoval v denníku ešte ďalšie tri roky až do roku 1892. Tieto zápisky (Matrasdagbøkur) boli zachované a poskytujú nebývalý pohľad na poľnohospodárstvo na Faerských ostrovov počas veľkej časti 19. storočia (1813 – 1892). Denníky ukazujú, ako nové plodiny ako zemiaky postupne vytláčali obilie, aby ho od roku 1855nahradili úplne. Zemiaky lepšie odolávali vrtochom počasia, boli stabilnejšie a flexibilnejšie v porovnaní s obilím. Ďalej zápisky obsahujú informácie, ktoré pripúšťajú klimatické zmeny. Rodina Matrasovcov ešte teraz vlastní nehnuteľnosti v Norðoyri.

## Iné projekty

## Zdroj

Kategória:Sídla na Faerských ostrovoch
Abbás I. (Perzia)

**Abbás I.** alebo **Abbás I. Veľký** (perzsky: شاه عباس بزرگ; * 27. január 1571, Herat, Safíjovská ríša† 19. január 1629, Mazandaran, Safíjovská ríša) bol 5. safíjovským šáhom (kráľom) Iránu, a je všeobecne považovaný za jedného z najväčších vládcov iránskej histórie a dynastie Safíjovcov. Bol tretím synom šáha Muhammada Chodábendeho.

Hoci Abbás vládol počas vrcholu iránskej vojenskej, politickej a ekonomickej moci, na trón sa dostal v ťažkých časoch Safíjovskej ríše. Pod jeho neefektívnym otcom krajinu zachvátili nezhody medzi rôznymi frakciami armády Qizilbaš, ktorá zabila Abbásovu matku a staršieho brata. Medzitým iránski nepriatelia, Osmanská ríša a Uzbeci, využili tento politický chaos na to, aby sa zmocnili územia pre seba. V roku 1588 jeden z vodcov Qizilbašu, Muršid Qoli chán, prevratom zvrhol šáha Muhammeda a usadil na trón 16-ročného Abbása. Abbás sa však čoskoro chopil moci sám. 

Pod jeho vedením Irán vyvinul systém gilman, kde sa tisíce adygských, gruzínskych a arménskych otrokov pripojili k civilnej správe a armáde. S pomocou týchto novovytvorených vrstiev v iránskej spoločnosti (iniciovanej jeho predchodcami, ale počas jeho vlády sa výrazne rozšíril) sa Abbásovi podarilo zatieniť moc Qizilbašu v civilnej správe a armáde. Tieto akcie, ako aj jeho reformy iránskej armády, mu umožnili bojovať proti Osmanom a Uzbekom a znovu dobyť stratené iránske provincie vrátane Kachetie, ktorej ľud podrobil rozsiahlym masakrom a deportáciám. Na konci osmanskej vojny v rokoch 1603 - 1618 získal Abbás opäť vládu nad Zakaukazskom a Dagestanom, ako aj nad oblasťami východnej Anatólie a Mezopotámie. Vzal späť pôdu aj od Portugalcov a Mughalov a rozšíril iránsku vládu a vplyv na severnom Kaukaze, mimo tradičných území Dagestanu. 

Abbas bol veľký staviteľ a presťahoval hlavné mesto svojho kráľovstva z Kazvínu do Isfahánu, čím sa mesto stalo vrcholom safíjovskej architektúry. V neskorších rokoch, po súdnych intrigách, do ktorých bolo zapojených niekoľko popredných Čerkesov, Abbás začal byť podozrivý voči svojim vlastným synom a nechal ich zabiť alebo oslepiť.

## Referencie

## Zdroj

Kategória:Safíjovci
Cesta I. triedy 67 (Česko)

**Cesta I. triedy 67** je česká cesta I. triedy, ktorá začína na hraničnom prechode pri meste Bohumín, následne križuje diaľnicu D1 a vedie cez Karvinú (križuje I/59) do  Českého Těšína, kde križuje cestu I/48 a medzinárodné cesty E75 a E462 a končí na križovatke s I/11.

## Pozri aj
* Zoznam ciest I. triedy v Česku

## Zdroj
* www.rsd.cz 

67
Nikelkadmiový akumulátor

**Nikelkadmiový akumulátor** (iné názvy: **nikel-kadmiový akumulátor, niklokadmiový akumulátor, niklovo-kadmiový akumulátor, NiCd akumulátor**, hovorovo je namiesto slova akumulátor slovo **batéria**) je alkalický akumulátor (nabíjateľný elektrochemický článok), ktorého kladný článok obsahuje ako elektroaktívnu látku oxidy niklu a záporný článok zmes kadmia a železa.

Kategória:Akumulátory
Označenie obalu podľa materiálového zloženia

[náhľad|Príklad recyklačného kódu a symbolu pre [hliník]]
**Označenie obalu podľa materiálového zloženia** (príloha vyhlášky MŽP SR zo 14. 3. 2011) alebo **označenie obalu údajom o materiálovom zložení obalu** (zákon č. 119/2010) je v slovenských predpisoch používaný výraz pre skratku a/alebo číslovanie (a prípadne aj symbol), ktorá/-é/-ý označuje na obale charakter použitého obalového materiálu a slúži na uľahčenie *zberu, opätovného použitia a zhodnocovania vrátane recyklácie* ako to požaduje okrem iného čl. 8 smernice 94/62/ES v platnom znení. Označenie teda slúži na jednoduché označenie materiálu alebo viacerých materiálov, z ktorých bol vyrobený výrobok, na ktorom je kód umiestnený.

Alfanumerická časť označenia sa neformálne občas označuje ako **recyklačný kód/kód recyklácie**. "Výtvarná" časť označenia (t. j. trojuholník tvorený troma šípkami) sa neformálne označuje aj ako **[[recyklačný symbol]]/symbol recyklácie/recyklačný znak**, jeho prítomnosť v označení však v EÚ nie je povinná (slovenská vyhláška ich použitie charakterizuje ako "ďalšiu možnosť" označenia obalu podľa materiálového zloženia). 

V Európe alfanumerickú časť pod opisným označením **číslovací a skratkový systém** stanovuje rozhodnutie Komisie 97/129/ES. Skratky látok sú pôvodne prebrané z normy ISO 1043. Časť číslovania je pôvodne prebraná z amerického systému SPI resin identification coding system z roku 1988.

Podobné alebo rovnaké číslovania, skratky a symboly sa používajú aj mimo Európy. 
   

## Európske označenie

Na batérie sa vzťahuje smernica 91/157/EHS, podľa ktorej majú byť batérie označené značkou prečiarknutého smetného koša a niektoré aj označené príslušnou chemickou značkou (Hg, Cd či Pb) .

## Pozri aj
*Recyklácia
*Odpad

## Iné projekty

## Referencie
*európske predpisy:
**Rozhodnutie komisie 97/129/ES (Príloha)
**Smernica 94/62/ES o obaloch a odpadoch z obalov (čl. 8) (novelizované smernicou 2004/12/ES)
*slovenské predpisy:
**vyhláška Ministerstva životného prostredia Slovenskej republiky zo 14. marca 2011 o vykonaní niektorých ustanovení zákona o obaloch (Príloha č. 5) http://zbierka.sk/Default.aspx?sid=15&PredpisID=210160&FileName=zz2011-00091-0210160&Rocnik=2011&&AspxAutoDetectCookieSupport=1#xml=http://zbierka.sk/zz/predpisy/default.aspx?HitFile=True&FileID=90&Flags=160&IndexFile=zz2011&Text=91+2011
**zákon 223/2001 Z. z. o odpadoch http://www.ekolamp.sk/files/zakon_obaloch_119_z_2010.pdf
*české predpisy a norma: http://www.ekokom.cz/uploads/attachments/Klienti/znaceni-obalu.pdf

Kategória:Recyklácia
Kategória:Spôsoby zneškodňovania odpadov
Kategória:Životné prostredie
Kategória:Odpady
Kategória:Symboly
Recyklačný symbol

thumb|Recyklačný symbol
**Recyklačný symbol** alebo **symbol recyklácie** alebo **recyklačný znak** je medzinárodne uznávaný znak symbolizujúci recyklovateľný materiál. Pozostáva z troch "naháňajúcich sa" šípok (ľubovoľnej farby vrátane bezfarebných) umiestnených do trojuholníka; ako celok tvoria Möbiov list.

Vytvoril ho Gary Anderson v roku 1970. Bol inšpirovaný najmä tvorbou M.C. Eschera alebo takzvaným  Möbiovým listom. Jeho úmyslom bolo vytvoriť symbol, ktorý bude mať časti všetkých geometrických tvarov – trochu oválny, trochu hranatý a zároveň okrúhly – a symbol, ktorý je vyjadruje aj proces.

## Pozri aj
*Označenie obalu podľa materiálového zloženia

## Externé odkazy
*http://www.ekomania.sk/lang/sk/article/ako-vznikol-symbol-recyklacie 

Kategória:Recyklácia
Kategória:Odpady
Kategória:Symboly
Leirvík

**Leirvík** () je dedina na Faerských ostrovoch a významný regionálny prístav na východnom pobreží druhého najväčšieho ostrova Eysturoy. 

Leirvik má 867 obyvateľov (31. decembra 2002). Dedina tvorila samostatnú obec (*Lervig komunna*), no 1. januára 2009 sa spojila s dedinou Gøtu a vytvorili tak jednu obec pod názvom *Eysturkommuna*. Okrem trajektového spojenia s mestom Klaksvík je pre dedinu dôležitý rybársky priemysel.

Archeologické vykopávky ukázali, že dedina bolo prvýkrát osídlená okolo 9. storočia Vikingami. Hovorí sa, že všetci obyvatelia zomreli v roku 1349 v dôsledku moru.

## Iné projekty

## Externé odkazy
Oficiálne stránky obce 

## Zdroj

Kategória:Sídla na Faerských ostrovoch
Palomar Observatory

náhľad|Observatórium Palomar
**Palomar Observatory** je americké súkromné observatórium v Kalifornii v San Diego County. Vlastníkom a správcom je California Institute of Technology (Caltech). Observatórium v súčasnosti pozoruje pomocou troch hlavných ďalekohľadov. Okrem toho je tam umiestnený aj skúšobný interferometer.

Nachádza sa vo výške 

## Iné projekty

Kategória:Astronomické observatóriá v USA
Kategória:Stavby v Kalifornii
Kategória:California Institute of Technology
Majstrovstvá Európy v austrálskom futbale

**Majstrovstvá Európy v austrálskom futbale** sú najvyššie európske medzinárodné podujatie národných družstiev v austrálskom futbale, ktoré riadi AFL Europestrešná organizácia austrálskeho futbalu v Európe. Ich história sa začala v roku 2010, kedy sa spoločne v Dánsku a Švédsku konal prvý turnaj majstrovstiev Európy. Majstrovstvá prebiehajú s 3-ročnou periodicitou. V roku 2016 sa prvýkrát organizoval spolu s mužským aj ženský turnaj. V prvých dvoch edíciách zvíťazilo , na ďalších dvoch turnajoch zvíťazilo .

## Muži
### Zoznam

### Medailová bilancia družstiev

## Ženy
### Zoznam

Pozn: Družstvo European Crusaders tvorili hráčky z Francúzska, Spojeného kráľovstva a Škandinávie.

### Medailová bilancia družstiev

## Referencie

## Pozri aj
* Európsky pohár v austrálskom futbale
* Medzinárodné majstrovstvá v austrálskom futbale

## Externé odkazy
* Oficiálna stránka AFL Europe 

## Zdroje
* Oficiálna stránka ME 2010 (archive.org) 
* Oficiálna stránka ME 2013 (archive.org) 
* Európske súťaže na stránke worldfootynews.com
Nikelmetalhydridový akumulátor

**Nikelmetalhydridový akumulátor** (iné názvy: **niklovo-metalhydridový akumulátor, nikel-metalhydridový akumulátor, niklometalhydridový akumulátor, NiMH akumulátor**, skrátene **NiMH**, hovorovo je namiesto slova akumulátor slovo **batéria**) je akumulátor (nabíjateľný galvanický článok), ktorý má kladnú elektródu z hydroxidu nikelnatého a zápornú elektródu z kovového hydridu (nesprávne: metalhydridu). 

V súčasnosti je to jeden z najčastejšie používaných akumulátorov elektrickej energie. V porovnaní s podobným nikel-kadmiovým akumulátorom má približne dvojnásobnú kapacitu. Hlavnými dôvodmi jeho veľkého rozšírenia  je jeho značne veľká kapacita a schopnosť dodávať pomerne veľký prúd spolu s prijateľnou cenou. Určité omedzenie predstavuje jeho napätie 1,2&nbsp;V, ktoré je nižšie než napätie bežných batérií na jedno použitie s 1,5&nbsp;V, ktoré môže v rade prípadov nahradiť, ale nie vždy. Nemá pamäťový efekt, v mraze má oveľa menšiu kapacitu. 
 
## Literatúra
* CETL, Tomáš: *Aplikace elektrochemických zdrojů*, vydavatelství ČVUT 2004, ISBN 80-01-02859-3
* MAREK, J., STEHLÍK, L.: *Hermetické akumulátory v praxi*, vydavatelství IN-EL, ISBN 80-86230-34-1

## Externé odkazy

* http://www.fpv.umb.sk/kat/kch/elektrochem/Elektrochemia/Teoria/4.2.html
* Nikel-metalhydridová akumulátorová batéria
* NiMH akumulátory v *Abecede batérií a akumulátorov*

Kategória:Akumulátory
California Institute of Technology

náhľad|Vchod do kampusu Caltechu, East California Boulevard, Pasadena, Kalifornia.
**California Institute of Technology** (prekladané ako **Kalifornská technická univerzita, Kalifornská vysoká škola technická** alebo nepresne ako **Kalifornský technologický inštitút**; skrátene **Caltech**) je súkromná univerzita so zameraním na výskum v oblasti vedy, technológie a inžinierstva. Nachádza sa v meste Pasadena v Kalifornii v USA. Kampus univerzity zaberá asi 50 ha a leží približne 18 km severovýchodne od Los Angeles. Je relatívne malou školou, v súčasnosti ho navštevuje 2100 študentov. Je však jednou z najuznávanejších svetových univerzít. Školu absolvovalo 17 držiteľov Nobelovej ceny.

Napriek tomu, že bola pôvodne založená ako prípravná a odborná škola (v roku 1891 Amosom G. Throopom), začiatkom 20. storočia ju navštevovalo viacero významných vedcov ako George Ellery Hale, Arthur Amos Noyes, alebo Robert Andrews Millikan. Po tom, čo boli prípravné a odborné školy roku 1910 zrušené bola škola premenovaná a dodnes pôsobí pod svojim súčasným názvom Kalifornský technologický inštitút. V roku 1934 sa škola stala súčasťou Asociácie amerických univerzít.

## Iné projekty

## Externé odkazy
* oficiálna stránka


Kategória:Univerzity v USA
Kategória:Vysoké školy v Kalifornii
Atacamatitan

**Atacamatitan** je vyhynutý rod sauropóda zo skupiny Titanosauria, žijúceho v období vrchnej kriedy na území dnešného juhoamerického štátu Čile. Holotyp nesie označenie SGO-PV-961 a pozostáva z neúplnej kostry (niekoľko chrbtových a chvostových stavcov, rebrá, hrudná kosť, neúplné nadlaktie, pravá stehenná kosť). Fosílie boli nájdené v súvrství Tolar. Lokalita nálezu je blízko mesta Conchi Viejo v púšti Atacama (oblasť Antofagasta). Pomenovaný a opísaný bol paleontológmi Alexander W.A. Kellner, David Rubilar-Rogers, Alexander Vargas a Mario Suárez v roku 2011 ako typový a zároveň jediný druh, **Atacamatitan chilensis**.

## Referencie

Kategória:Sauropoda
Kategória:Kriedové dinosaury
Kategória:Dinosaury z Južnej Ameriky
Inline skater hockey

náhľad|Inline skater hockey

**Inline skater hockey** (angl. *inline skater hockey*, nem. *Inline-Skaterhockey*) je kolektívny šport a loptová hra, ktorá sa hrá na dve bránky na inline korčuliach alebo zriedkavo na kolieskových korčuliach. Šport, v ktorom proti sebe nastupujú dve 5-členné družstvá, je podobný inline hokeju či hokejbalu. Cieľom hry je dopraviť loptičku pomocou hokejovej palice, do bránky.

## Dejiny
Šport vznikol na začiatku 80. rokov v USA. Odtiaľ prenikol do Európy, konkrétne do Nemecka. Na začiatku 90. rokov sa rozšíril do okolitých krajín ako Dánsko, Švajčiarsko, Rakúsko či Holandsko. Už v roku 1988 vznikla v Európe strešná organizácia pre tento šport, a to *European Street Hockey Association*. Jej niekoľkonásobným retransformovaním vznikla v roku 1998 dnešná medzinárodná strešná organizácia s nazvom *[[Medzinárodná federácia inline skater hockey]] (IISHF)*.

## Stručné pravidlá
* ihrisko má mať rozmery 40 x 20 m, a jeho podlaha môže byť betónová, asfaltová, plastová alebo parketová 
* každé družstvo má 4 hráčov + 1 brankára v poli a ďalších 13 na striedačke, ktorí môžu kedykoľvek počas zápasu striedať
* plastová loptička má oranžovú farbu a je vyrobená zo špeciálneho tvrdeného plastu, ľahšieho ako puk; pre detské zápasy alebo na tréningu sa požívajú aj mäkčené a pružnejšie loptičky, podobné tým tenisovým
* hrací čas je 3 x 20 min s 10 min prestávkou (pre juniorov aj 3 x 15 min), s tým, že hrací čas sa prerušuje len pri dlhších prerušeniach hry (nie ako pri ľadovom hokeji)
* stretnutie rozhodujú dvaja rozhodcovia
* za menšie priestupky mimo pravidiel sa udeľujú dvoj-, päť- či desať-minútové tresty
* za väčšie priestupky sa podobne, ako pri futbale udeľujú žlté a červené karty; po červenej alebo druhej žltej karte musí hráč opustiť ihrisko
* na vrcholných medzinárodných podujatiach môže byť použitá aj čierna karta, ktorá znamená stop hráča na celom turnaji

## Pozri aj
* Medzinárodná federácia inline skater hockey
* Majstrovstvá Európy v inline skater hockey
* Inline hokej

## Externé odkazy

* Stránka Medzinárodnej federácie inline skater hockey 


Kategória:Kolektívne športy
Kategória:Loptové hry
Kategória:Hokej
Kategória:Športy vzniknuté v USA
Pitané

**Pitané** alebo **Pitana** () môže byť:
* staroveké mesto: 
** v maloázijskej Aiólii, pozri Çandarlı
** v Lakónii (Sparta), pozri Pitané (Lakónia)
* v gréckej mytológii nymfa, dcéra riečneho boha Euróta, pozri Pitané (nymfa)

## Referencie
Touch (ragby)

náhľad|Touch ragby

**Touch** (iné názvy: **touch rugby**, **touch football**) je kolektívny šport a loptová hra, ktorá sa hrá na trávnatej ploche, a ktorá je veľmi podobná rugby union alebo rugby league. Ide o soft-kontaktný šport, v ktorom kontakt so súperom je limitovaný. Cieľom hry je dopraviť oválnu loptu pomocou rúk do bránkoviska. Charakteristickou črtou športu je jednoduchosť pravidiel, samotná hrateľnosť, minimálne požiadavky na vybavenie hráčov a možnosť zahrať si kontaktný šport bez väčšieho rizika zranenia. Najväčšou zvláštnosťou je možnosť hrať v kategórii zmiešaných družstiev mužov a žien. Špeciálnym variantom športu je plážové touch rugby, v ktorom nastupujú družstvá o 1 hráča menej.

## Dejiny
Touch rugby vzniklo v Austrálii v roku 1923 ako oddychová forma hry pre hráčov ragby ligy a taktiež ako voľná hra pre nižšie sociálne vrstvy v parkoch. Základné pravidlá boli založené v roku 1960. Do povedomia ako samostatný šport sa dostal až založením prvého austrálskeho klubu *South Sydney Touch Football Club* v roku 1968. Ako oficiálne kodifikovaný šport sa začal hrať na prelome rokov 1972 a 1973 v Brisbane a už v roku 1975 sa dostal na Nový Zéland. Šport sa neskôr dostal aj do ostatných pacifických krajín a do Spojeného kráľovstva. Od roku 1988 sa pravidelne organizujú majstrovstvá sveta, do ktorých sa môže zapojiť vyše 40 krajín, v ktorých sa touch rugby hrá. Medzinárodné touch rugby vo svete spravuje Medzinárodná federácia touch rugby (FIT).

## Stručné pravidlá
* tím na ihrisko tvorí 6 hráčov: 2 krídla, 2 centri a 2 spojky (stoja medzi krídlami a centrami), pri zmiešaných družstvách sú traja muži a tri ženy
* ďalších 8 hráčov je na striedačke; neexistujú žiadne obmedzenia pri počte striedaní
* strieda sa počas zápasu, bez prerušenia hry
* trávnaté ihrisko má mať rozmery 70 x , t. j. polovičné ako pri rugby
* oválna ("šišatá") lopta je o trochu menšia ako pri ragby alebo ragby lige
* kop na bránku ako bodovanie nie je povolený
* hracia doba trvá 2 x 40 min s polčasovou prestávkou 5 min., hráči si v polčase menia strany
* za skládku lopty v bránkovisku dostáva tím iba 1 bod
* stretnutie rozhodujú traja rozhodcovia, jeden hlavný a dvaja asistenti, ktorí si ale svoje pozície počas zápasu vymieňajú
* počas skladania lopty útočiaceho hráča je naňho povolený 1 alebo 2 kontakty súpera
* lopta sa môže prihrávať len do strán a do zadu a kopnúť do lopty sa môže len dozadu
* v prípade nerozhodného výsledku prichádza do platnosti tzv. "rýchla smrť", v ktorej víťazí družstvo, ktoré ako prvé položí loptu; každou minútou bez položenia lopty sa ale sťahuje s každého tímu jeden hráč až do počtu max. troch
* tímy môžu byť sankcionované pri tvrdších atakoch na súpera, pri predčasnom striedaní, pri prihrávke dopredu, prekročení značky prihrávky, ofsajde, nepustení brániaceho hráča, spochybňovaní rozhodnutí rozhodcu a pod.

## Pozri aj
* Medzinárodná federácia touch rugby
* Majstrovstvá sveta v touch rugby
* Ragby liga

## Iné projekty

## Externé odkazy
* Stránka Medzinárodnej federácie touch rugby 


Kategória:Kolektívne športy
Kategória:Loptové hry
Kategória:Športy vzniknuté v Austrálii
MGMT

**MGMT** je americká alternatívna rocková skupina, ktorú založili Benjamin Goldwasser a Andrew VanWyngarden. Po vydaní ich prvého albumu, členovia vtedajšej skupiny Matthew Asti, James Richardson a Will Berman sa pripojili k jadru skupiny v štúdiu. Skupina založená na Wesleyan University a pôvodne pod Cantora Records, neskôr v roku 2006 podpísala zmluvu s vydavateľstvami Columbia Records a Red Ink.

Prvý album skupiny, *[[Oracular Spectacular]]* debutoval na 12. mieste v rebríčku UK Albums Chart a na 6. mieste v rebríčku ARIA Charts, pričom dosiahol 1. miesto v rebríčku Top Heatseekers. Takisto bol menovaný 18. albumom desaťročia časopisom *[[Rolling Stone]]* a najlepším albumom roka 2008 časopisom *[[NME]]*. Skupina sa objavila aj v rebríčku Triple J Hottest 100 so songlami „Electric Feel“ na 2. mieste, „Kids“ na 5. mieste a „Time to Pretend“ na 18. mieste. Skupina MGMT bola v roku 2010 nominovaná na Grammy Award v kategórii Best New Artist a ich skladba „Kids“ bola nominovaná v kategórii Best Pop Performance By a Duo or Group with Vocals. Počas Grammy Awards 2009 Justice remix skladby „Electric Feel“ vyhral cenu Grammy v kategórii Best Remixed Recording, Non-Classical. Ich druhý album *[[Congratulations (album)|Congratulations]]* bol vydaný dňa 13. apríla 2010. 17. septembra 2013 vyšiel tretí album s názvom MGMT. 

## Členovia
* Andrew VanWyngarden – sólový spev, gitara, klávesy, basová gitara, bicie (2002–súčasnosť)
* Benjamin Goldwasser – spev, klávesy, gitara (2002–súčasnosť)
* Matthew Asti – basová gitara (2008–súčasnosť)
* James Richardson – sólová gitara, sprievodný spev, klávesy, perkusie (2008–súčasnosť)
* Will Berman – bicie, perkusie, sprievodný spev (2005, 2008–súčasnosť)

### Bývalí koncertní členovia
* Hank Sullivant – gitara, sprievodný spev (2006 – 2008)

## Diskografia

### Albumy
* *[[Oracular Spectacular]]* (2007)
* *[[Congratulations (album)|Congratulations]]* (2010)
* *[[MGMT (album)|MGMT]]* (2013)
* *Little Dark Age* (2018)
* *11•11•11* (2022)
* *Loss of Life* (2024)
### EP
* *[[We (Don’t) Care]]* (2004) *(Ako The Management)*
* *[[Time to Pretend (EP)|Time to Pretend]]* (2005)

### Demo albumy
* *[[Climbing to New Lows]]* (2005) *(As The Management)*

### Koncertné albumy
* *[[Qu’est-ce que c’est la vie, chaton?]]* (2010)
* *[[We Hear of Love, of Youth, and of Disillusionment]]* (2011)

### Kompilačné albumy
* *[[Congratulations Remixes]]* (2011)
* *[[Late Night Tales: MGMT]]* (2011)

### Single
* „Time to Pretend“ (2008)
* „Electric Feel“ (2008)
* „Metanoia“ (2008)
* „Kids“ (2008)
* „Flash Delirium“ (2010)
* „Siberian Breaks“ (2010)
* „It’s Working“ (2010)
* „Congratulations“ (2010)
* „Alien Days“ (2013)
* „Your Life Is A Lie“ (2013)
* „Cool Song No. 2“ (2013)

## Referencie

## Iné projekty

## Externé odkazy
* Oficiálna webstránka
*MGMT, "Congratulations" na Billboard.com

Kategória:Hudobné skupiny z 2005
Kategória:Alternatívnorockové hudobné skupiny USA
Kategória:Dvojice v hudbe
Kategória:Interpreti Columbia Records
Nicolò dell’Abbate

**Nicolò dell’Abbate** (* 1509 až 1512, Modena, Taliansko – † 1571, Fontainebleau, Francúzsko) bol taliansky maliar, jeden z predstaviteľov manierizmu. Zakladateľ tzv. školy z Fontainebleau, kde sa podieľal na výzdobe miestneho zámku. Venoval sa predovšetkým portrétnej maľbe a krajinomaľbe.

## Galéria


NdellAbateViennaportrait.jpg|*Portrét mladého muža* (cca 1540). Kunsthistorisches Museum, Viedeň.
Niccolò dell' Abbate - Bildnis einer Dame.jpg| *Portrét dámy* (1549). Galéria Borghese, Rím.
Niccolò dell' Abbate 003.jpg|*Záchrana Mojžiša z rieky Níl* (1560). Musée du Louvre.



## Iné projekty

## Zdroj
* 

Kategória:Úmrtia v 1571
Kategória:Talianski maliari
Kategória:Manieristickí maliari
Horseball

náhľad|Horseball
náhľad|Horseballový zápas žien 
náhľad|Lopta pri horseballe
**Horseball** je kolektívny šport a loptová hra, ktorá sa hrá v sedlách koní, a ktorá má prvky ragby, póla alebo pólokrosu. Cieľom hry je dopraviť špeciálnu loptu pomocou rúk do visutého sieťovaného koša. Je to jedna z oficiálnych športových disciplín Medzinárodnej jazdeckej federácie (FEI).

## Dejiny
Predchodca tohto športu, pato (ktorý sa dodnes v Argentíne hráva), vznikol okolo roku 1700 v Argentíne. Kvôli vysokej úmrtnosti hráčov bol v roku 1790 zakázaný. Znovu sa začal hrávať až v 20. storočí a v Argentíne v roku 1941 vznikol národný pato zväz. Odvtedy sa šport rozšíril do sveta, hlavne do Európy, kde dostal názov *horseball*. Dnes je tento šport kontrolovaný Medzinárodnou horseballovou federáciou (FIHB) a hrá sa vrcholovo vo vyše pätnástich krajinách.

## Stručné pravidlá
náhľad|''Ramassage''zodvihnutie lopty zo zeme
* ihrisko má mať rozmery medzi 20 x  až 30 x 
* tím tvoria 4 hráči v poli a 2 náhradníci
* kôš tvorí sieťovaná obruč, ktorá je umiestnená vertikálne vo výške 4 m
* hracia doba trvá 2 x 10 min s polčasovou prestávkou 3 min
* guľatá lopta je opatrená šiestimi koženými remienkami, ktoré uľahčujú chytanie lopty
* lopta musí byť aspoň 3-krát prihraná medzi rôznymi spoluhráčmi pred strelou do koša bez prerušenia útoku súperom
* kone musia byť aspoň 4 roky staré; najvhodnejšie sú poníky alebo kone American Quarter
* kone majú špeciálne sedlá, ktoré umožňujú hráčom skloniť sa pri zodvihnutí lopty zo zeme, tzv. *Ramapassage*, ktoré musí byť prevedené v cvale koňa bez zmeny jeho tempa
* stretnutie rozhodujú dvaja rozhodcovia, jeden hlavný, ktorý je mimo ihriska na stoličke a druhý, ktorý jazdí na koni spolu s hráčmi; obaja sa dorozumievajú pomocou rádiovej telekomunikácie
## Pozri aj
* Medzinárodná horseballová federácia
* Majstrovstvá sveta v horseballe
* Pólokros
* Jazdecké pólo

## Referencie

## Iné projekty

## Externé odkazy
* Stránka Medzinárodnej horseballovej federácie  / 

## Zdroj


Kategória:Kolektívne športy
Kategória:Loptové hry
Kategória:Športy vzniknuté v Argentíne
Abbé (jazero)

thumb|Satelitná snímka jazera Abbé
**(Lac) Abbé** (po francúzsky; iné názvy: fra. **(Lac) Abhe Bad**, amh. **Abhe Bid Hajk**) je slané jazero vo východnej Afrike. Nachádza sa na hraniciach Etiópie a Džibutska v Danakilskej preliačine. Jeho prítokom je rieka Awaš, jazero nemá prirodzený odtok.

## Zdroj
* 

## Iné projekty

Kategória:Jazerá v Etiópii
Kategória:Jazerá v Džibutsku
Baterka

**Baterka** môže byť hovorovo:
*vreckový elektrický lampáš
*batéria vo významoch:
**(suchý) galvanický článok do prenosných rádiotechnických a podobných zariadení; hovorovo akýkoľvek galvanický článok alebo zdroj jednosmerného napájania
**vo vojenskom slangu batéria (delostrelectvo)